open-index/open-wikipedia-markdown huggingface dataset:
ซาร์

[thumb|[ซีเมออนที่ 1 แห่งบัลแกเรีย ซาร์บัลแกเรียองค์แรก และบุคคลแรกที่ดำรงตำแหน่ง "ซาร์"]]
[thumb|พิธีต้อนรับซาร์แห่งรัสเซียที่[เครมลินแห่งมอสโก ภาพโดยอีวัน วาคารอฟ]]

**ซาร์**  () เป็นชื่อเรียกตำแหน่งพระมหากษัตริย์ของชาวสลาฟตอนใต้และตะวันออก  คำว่าซาร์มาจากภาษาละตินว่า *[[ไกซาร์|ซีซาร์]]* (*Caesar*) ซึ่งเป็นผู้ปกครองแผ่นดินโรมัน ซาร์อาจมีอิสริยยศเป็นกษัตริย์หรือจักรพรรดิก็ได้

ตำแหน่ง "ซาร์" และชื่อที่คล้ายกัน เป็นตำแหน่งทางการในรัฐเหล่านี้:
* จักรวรรดิบัลแกเรีย (จักรวรรดิบัลแกเรียที่หนึ่งใน ค.ศ. 681–1018, จักรวรรดิบัลแกเรียที่สองใน ค.ศ. 1185–1396) และยังใช้ในอาณาจักรซาร์บัลแกเรียใน ค.ศ. 1908–1946
* จักรวรรดิเซอร์เบียใน ค.ศ. 1346–1371
* อาณาจักรซาร์รัสเซียใน ค.ศ. 1547–1721 (แทนที่ด้วย *[[อิมแปราตอร์]]* ในจักรวรรดิรัสเซียใน ค.ศ. 1721 แต่ยังคงใช้งานอยู่ในบางพื้นที่จนถึง ค.ศ. 1917)

ผู้ปกครองคนแรกที่ใช้ตำแหน่ง *ซาร์* คือซีเมออนที่ 1 แห่งบัลแกเรีย และคนสุดท้ายที่ใช้ตำแหน่งนี้คือซีเมออนที่ 2 ซาร์แห่งบัลแกเรียองค์สุดท้าย

## รายชื่อประเทศที่ใช้ซาร์
* ซาร์แห่งจักรวรรดิบัลแกเรียที่ 1 (ค.ศ. 919–1018)
* ซาร์แห่งจักรวรรดิบัลแกเรียที่ 2 (ค.ศ. 1185–1396)
* ซาร์แห่งจักรวรรดิเซอร์เบีย (ค.ศ. 1346–1371)
* ซาร์แห่งอาณาจักรซาร์รัสเซีย (ค.ศ. 1547–1721)
* ซาร์แห่งจักรวรรดิรัสเซีย (ค.ศ. 1721–1917)
* ซาร์แห่งราชอาณาจักรบัลแกเรีย (ค.ศ. 1908–1946)

## ดูเพิ่ม
* จักรพรรดิแห่งรัสเซียทั้งปวง
* จักรพรรดิแห่งชาวเซิร์บ
* พระมหากษัตริย์บัลแกเรีย
* ซารีนา
* ไคเซอร์

## อ้างอิง

### ข้อมูล

* *Michael and Natasha, The Life and love of the Last Tsar of Russia*, Rosemary & Donald Crawford, Weidenfeld & Nicolson, London 1997. .
* George Ostrogorsky, "Avtokrator i samodržac", *Glas Srpske kraljevske akadamije* CLXIV, Drugi razdred 84 (1935), 95-187
* John V.A. Fine, Jr., *The Early Medieval Balkans*, Ann Arbor, 1983
* John V.A. Fine, Jr., *The Late Medieval Balkans*, Ann Arbor, 1987
* Robert O. Crummey, *The Formation of Muscovy 1304–1613*, New York, 1987
* David Warnes, *Chronicle of the Russian Tsars*, London, 1999
* Matthew Lang (Editor), * The Chronicle - $10 Very Cheap*, Sydney, 2009/10

## แหล่งข้อมูลอื่น

* EtymOnline

หมวดหมู่:ฐานันดรศักดิ์
หมวดหมู่:ฐานันดรศักดิ์ (อิมพีเรียล)
หมวดหมู่:ประมุขแห่งรัฐ
หมวดหมู่:ประมุขในประเทศรัสเซีย
หมวดหมู่:ประมุขในประเทศบัลแกเรีย
หมวดหมู่:ประมุขในประเทศเซอร์เบีย
หมวดหมู่:จักรวรรดิรัสเซีย
หมวดหมู่:ราชอาณาจักรบัลแกเรีย
หมวดหมู่:จักรพรรดิ

หมวดหมู่:จักรพรรดิรัสเซีย
หมวดหมู่:จักรพรรดิเซอร์เบีย
หมวดหมู่:พระมหากษัตริย์บัลแกเรีย
หมวดหมู่:บรรดาศักดิ์รัสเซีย
หมวดหมู่:บรรดาศักดิ์เซอร์เบีย
หมวดหมู่:บรรดาศักดิ์บัลแกเรีย
แนวร่วมปลดปล่อยอิสลามโมโร

**แนวร่วมปลดปล่อยอิสลามโมโร** (, **MILF**; ) เป็นกบฏแบ่งแยกดินแดนของชาวมุสลิม มีที่ตั้งอยู่ทางภาคใต้ของฟิลิปปินส์ ทางกลุ่มเรียกบริเวณที่ตนเองมีอิทธิพลว่า ”บังซา โมโร” ซึ่งครอบคลุมทางใต้ของเกาะมินดาเนา หมู่เกาะซูลู ปาลาวัน บาซิลัน และเกาะข้างเคียง มีชาวมุสลิมประมาณ 4.5 ล้านคนในฟิลิปปินส์และส่วนใหญ่อยู่ในบริเวณนี้

## ประวัติ

แนวร่วมปลดปล่อยอิสลามโมโรเดิมมีศูนย์กลางอยู่ในแนวร่วมปลดปล่อยแห่งชาติโมโรที่ก่อตั้งเมื่อราว พ.ศ. 2503 กลุ่มนี้มีความต้องการจัดตั้งรัฐอิสลามโมโรและดำเนินการก่อการร้ายเพื่อสนับสนุนแนวคิดนี้ รัฐบาลฟิลิปปินส์ไม่ยอมรับแนวคิดการจัดตั้งรัฐอิสลามและส่งกองทหารเข้ามาปราบปราม แนวร่วมปลดปล่อยอิสลามโมโรแยกตัวออกมาเมื่อ พ.ศ. 2524 หลังจากที่แนวร่วมปลดปล่อยแห่งชาติโมโรยอมเจรจาสันติภาพกับรัฐบาล. 

แนวร่วมปลดปล่อยอิสลามโมโรกลายเป็นกลุ่มแบ่งแยกดินแดนที่ใหญ่ที่สุดในฟิลิปปินส์ มีการทำความตกลงหยุดยิงกับรัฐบาลเมื่อ พ.ศ. 2540 แต่ข้อตกลงนี้ถูกละเมิดเมื่อ พ.ศ. 2543 โดยรัฐบาลของโจเซฟ เอสตราด้า แนวร่วมปลดปล่อยอิสลามโมโรได้ประกาศญิฮาด และมีการกล่าวอ้างว่ากลุ่มนี้มีความสัมพันธ์กับอาบูไซยาฟและอัลกออิดะฮ์ 

ในเดือนมกราคม พ.ศ. 2548 แนวร่วมปลดปล่อยอิสลามโมโรเข้าโจมตีกองทหารของรัฐบาลในมากวินดาเนา ทำให้มีผู้เสียชีวิตอย่างน้อย 23 คน อาบู โซเฟียและอาบูไซยาฟเข้ามาเกี่ยวข้องในวันที่มีการต่อสู้ด้วย แต่แนวร่วมปลดปล่อยอิสลามโมโรออกมาปฏิเสธภายหลังว่าไม่ได้เกี่ยวข้องกับการโจมตีนี้และปฏิเสธความเกี่ยวข้องกับอัลกออิดะฮ์ในทุกกรณี

วันที่ 7 ตุลาคม 2555 ประธานาธิบดีเบนิกโน อากีโนประกาศข้อตกลงแลกประโยชน์สันติภาพกับแนวร่วมปลดปล่อยอิสลามโมโร

## อ้างอิง

## แหล่งข้อมูลอื่น

* 
* FAS.org: Moro Islamic Liberation Front
* Moro Islamic Liberation Front (MILF) Narrative – National Consortium for the Study of Terrorism and Responses to Terrorism; University of Maryland 
* The Moro Islamic Liberation Front (MILF) and Security in Southeast Asia 
* Moro Muslims engage US-Army: battles of Bud Dajo and Bud Bagsak 
*  GR Nos. 183591, 183572, 183893, and 183951, The Province of North Cotabato v. Republic, October 14, 2008
* The Long Struggle to Silence the Guns of Rebellion: A Review of the Long and Winding Trail to the Elusive Peace Agreements by The CenSEI Report

หมวดหมู่:ขบวนการแบ่งแยกดินแดน
หมวดหมู่:ขบวนการทางการเมืองในประเทศฟิลิปปินส์
หมวดหมู่:ขบวนการอิงศาสนาอิสลาม
ทรีซัม (ภาพยนตร์)

**ทรีซัม** () เป็นภาพยนตร์ในปี พ.ศ. 2537 กำกับและเขียนบทโดย แอนดรูว์ เฟลมมิง เป็นภาพยนตร์อัตชีวประวัติที่ผสมความตลก โดยเขียนมาจากชีวิตในช่วงศึกษาในวิทยาลัยของเฟลมมิง นำแสดงโดย ลาร่า ฟลินน์ บอยล์ จอช ชาร์ลส์ และ สตีเฟ่น บอลด์วิน

## เรื่องย่อ
เอ็ดดี้ (จอช ชาร์ลส) กับสจ๊วต (สตีเฟ่น บอลด์วิน) เป็นเพื่อนร่วมหอพักนักศึกษา แล้ววันหนึ่งก็ได้ต้อนรับเพื่อนร่วมห้องคนใหม่คือ อเล็กซ์ (ลาร่า ฟลินน์ บอยล์) ซึ่งหอพักเป็นหอพักชาย แต่ด้วยความผิดพลาดที่อเล็กซ์ชื่อเหมือนผู้ชายจึงเกิดความเข้าใจผิด เธอจึงถูกส่งไปอยู่ในห้องพักของสองชายหนุ่ม แต่ทั้งสามคนก็ใช้ชีวิตอยู่ในห้องพักเดียวกัน จนอเล็กซ์หลงรักเอ็ดดี้และพยายามจะยั่วเอ็ดดี้ ขณะที่สจ๊วตนั้นปิ๊งอเล็กซ์ แต่เอ็ดดี้รู้สึกสับสนว่าตัวเองเป็นเกย์  แถมยังแอบชอบสจ๊วตอีกต่างหาก ทั้งสามคนเป็นเพื่อนที่ดีต่อกันและตกลงกันว่าจะไม่มีความสัมพันธ์เกินเลยต่อกัน แต่แล้วมีความสัมพันธ์เกินเลยและจากคืนนั้นอเล็กซ์ก็สงสัยว่าตนเองท้อง

หลังจากนั้นทั้งสามคนก็แยกตัวกันไป สามอาทิตย์ต่อมาเมื่อปิดภาคเรียน อเล็กซ์ย้ายไปอยู่หอหญิง เอ็ดดี้แยกไปอยู่ห้องเดี่ยวโดยไม่มีเพื่อนร่วมห้อง และทั้งสามคนตกลงแยกกันไป ภายหลังเรียนจบ เอ็ดดี้ก็กำลังหาเพื่อนชาย สจ๊วตมีชีวิตครอบครัวแบบผัวเดียวเมียเดียว อเล็กซ์เป็นโสด และมีโอกาสมากินข้าวกลางวันบางครั้ง และความเป็นเพื่อนยังคงอยู่

## อ้างอิง

* Threesome สามรักจักจี้  siamzone.com

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2537
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์รัก
กีฬาพื้นบ้าน

**กีฬาพื้นบ้าน** เป็นการละเล่นที่มีในกลุ่มสังคมท้องถิ่น

## ความนิยม
ในอดีตมีกีฬาพื้นบ้านต่างๆให้เล่นมากมายตั้งแต่รุ่นก่อนๆจนกระทั่งถึงรุ่นปัจจุบันก็ยังมีให้เห็นอยู่ซึ่งแต่ก็น้อยกว่าในสมัยก่อนมากเพราะสมัยปัจจุบันมีเทคโนโลยีเข้ามามากจึงทำให้คนรุ่นใหม่ไม่ค่อยได้เล่นกันนัก

## รายชื่อกีฬาพื้นบ้าน
; กีฬาพื้นบ้านไทยภาคกลาง
* รีรีข้าวสาร
* ลิงชิงหลัก
* ระวังตัว
* ชิงเชลย

; กีฬาพื้นบ้านไทยภาคใต้
* ซัดต้ม
* ชนโคคน
* อุ่ย
* เก้าอี้คน
* แย่งเมือง

หมวดหมู่:กีฬา
แอร์แม็ส

**แอร์เมส** () เป็นยี่ห้อผลิตภัณฑ์เครื่องหนัง น้ำหอมและแฟชั่น ของฝรั่งเศส โดยบริษัทแม่อยู่ที่ปารีส และมีร้านค้าในเมืองใหญ่ต่าง ๆ ทั่วโลก 

เริ่มแรก Hermès เป็นที่รู้จักในฐานะชนชั้นสูงและเป็นบ้านที่รักอานม้า ซึ่งได้รับมอบหมายให้เป็นผู้จัดหาอานม้าให้กับจักรพรรดิ นโปเลียนที่ 3 เมื่องานเอ็กซ์โปปี 1867 Hermès นำรองเท้าแตะมาโชว์ ได้รับรางวัลเหรียญเงินทำให้มูลค่าของ Hermès สูงขึ้นทันที

ปี 1879 ชาร์ลส์ เอมิล แอร์เมส (Charles Émile Hermès) ทายาทรุ่น 2 ได้ย้ายสตูดิโอมาอยู่ที่ ถนน Rue du Faubourg Saint-Honore (ที่ตั้งในปัจจุบัน) สร้างเป็นร้านรองเท้าแตะ ทั้งผลิต ขายส่ง ขายปลีก ในอดีตถนนสายนี้เคยเป็นที่อยู่อาศัยของขุนนางชั้นสูง แอร์เมสให้กลยุทธ์การขายปลีกโดยตั้งร้านในแหล่งที่อยู่อาศัยของขุนนางชั้นสูง เพื่อเข้าถึงลูกค้าและสร้างความสัมพันธ์กันง่ายขึ้น อานม้าของ Hermès ได้รับรางวัลเหรียญเงินในงานเอ็กซ์โป 2 ครั้ง ทำให้มีชื่อเสียงมากขึ้น

ปี 1892 Hermès เปิดตัวกระเป๋ารุ่น Haut à Courroies ซึ่งภายหลังคือรุ่น Birkin กระเป๋าที่ผู้หญิงทั่วโลกปรารถนา เอมิล โมริซ แอร์เมส (Émile Maurice Hermès) ทายาทรุ่นที่ 3 หลังจากได้ราชวงศ์ยุโรปมาเป็นลูกค้า ก็ออกไปแนะนำตัวถึงเมืองเซนต์ปีเตอร์สเบิร์ก และสามารถขายอานม้าให้กับ กษัตริย์รัสเซีย จนอยู่ในฐานะผู้ค้าอานม้าที่สามารถติดต่อได้กับคนทั่วโลกแต่ ในปี 1923 ช่วงยุคของรถม้าจบลง Hermèsหันมาผลิตและขายกระเป๋าสตรี กระเป๋าสตางค์ของที่ทำด้วยหนังชิ้นเล็ก ๆ

ปี1935 Hermès เปิดตัวกระเป๋าถือของ Haut à Courroies ที่ชื่อ Sac Haut a Courroie ซึ่งเป็นกระเป๋าที่พระราชินี เกรซ (อดีตนักแสดง เกรซ เคลลี่ (Grace Kelly)) แห่งโมนาโค นำมาบังท้อง ขณะถูกถ่ายภาพ ตั้งแต่นั้นกระเป๋ารุ่นนี้จึงมีชื่อเรียกว่า Kelly Bag

ปี 1937 Hermès เปิดตัวผ้าพันคอสินค้าที่มีชื่อเสียงที่สุดของแอร์เมส คือ ผ้าพันคอไหม ซึ่งผลิตครั้งแรกในปี ค.ศ. 1928 โดยได้รับแรงบันดาลมาจากผ้าพันคอของทหารในกองทัพนโปเลียน ในการทำผ้าพันคอของแอร์เมสในปัจจุบัน ที่มีขนาด 90 ตารางเซนติเมตร หนัก 65 กรัมนั้น เริ่มต้นจากคัดเลือกเส้นไหมที่มีคุณภาพ โดยต้องใช้รังไหมแท้ถึง 250 รัง และเทคนิคการทอแบบ16 รังไหม ขณะที่ของคนอื่นใช้แค่ 8 รังไหม ทอโดยช่างฝีมือของโรงงานแอร์เมสในลียง ประเทศฝรั่งเศส ด้วยกรรมวิธีการผลิตที่พิถีพิถัน โดยช่างฝีมือชาวฝรั่งเศส พิมพ์ลายด้วยการซิลสกรีนด้วยมือล้วน ๆ ซึ่งในผืนหนึ่ง ๆ อาจมีถึง 30 กว่าสี การพิมพ์ลายให้เนียนสวยและงดงามได้ขนาดนี้ จึงต้องใช้ช่างฝีมือระดับเซียนจริง ๆ และมีขั้นตอนการทำกว่า 40 ขั้นตอนกว่าจะมาเป็นผ้าพันคอแต่ละผืน เรียกได้ว่าการผลิตผ้าพันคอของแอร์เมสเทียบชั้นได้กับงานศิลปะภาพพิมพ์ต่าง ๆ นั่นเลย จึงไม่น่าแปลกใจเลยว่าทำไมผ้าพันคอของแอร์เมสบางผืนจึงมีราคาเหยียบแสน

ตั้งแต่ปี ค.ศ. 1937 เป็นต้นมา แอร์เมสออกผ้าพันคอมาแล้วกว่า 25,000 ลาย โดยในแต่ละปีแอร์เมสจะออกผ้าพันคอมา 2 คอลเลคชั่น และอาจมีรุ่น limited edition มาเสริมในโอกาสพิเศษต่าง ๆ นอกจากนี้ผ้าพันคอของแอร์เมสยังเป็นที่นิยมมากในหมู่สะสม โดยเฉพาะรุ่นหายากต่าง ๆ นั้น เป็นที่ต้องการและไล่ล่ากันไม่แพ้งานศิลปะของศิลปินดัง ๆ นั่นเลยเทียว

ปี 1945 Hermès กำหนด รถม้าสี่ล้อกับผู้ติดตามให้เป็นเครื่องหมายการค้า

ปัจจุบัน แอร์เมสมีสินค้าหลากหลายชนิด ตั้งแต่เครื่องม้า กระเป๋า เสื้อผ้า รองเท้า ผ้าพันคอ เนกไท จิวเวลรี่ นาฬิกา จานชาม เครื่องเขียน เสื้อผ้าของใช้เด็ก ยันไปถึงของใช้จุกจิก เช่น ที่เปิดขวดไวน์ ตลับเมตร สายคล้องมือถือ ลิปสติก ฯลฯ แอร์เมสมีของเกือบทุกอย่างแต่ที่ไม่มีก็คือแว่นตา

อร์เมส
อร๋เมส
อร์เมส
หมวดหมู่:บริษัทที่ก่อตั้งในปี พ.ศ. 2380
โพสต์กรันจ์

**โพสต์กรันจ์** () เป็นแนวเพลงร็อกประเภทหนึ่ง โดยทั่วไปวงส่วนใหญ่จะได้รับอิทธิพลจากกรันจ์ โดยอาจใช้การบิดเสียงของกีตาร์ เนื้อเพลงที่เต็มไปด้วยความทุกข์ และความเคลื่อนไหวแบบ "ดัง-ค่อย" ของกรันจ์ แต่ทำให้ง่ายลงให้สามารถเปิดออกอากาศประชาสัมพันธ์ทางวิทยุได้

## อ้างอิง

หมวดหมู่:ดนตรีในคริสต์ทศวรรษ 1990
หมวดหมู่:ดนตรีในคริสต์ทศวรรษ 2000
หมวดหมู่:ดนตรีร็อก
หมวดหมู่:แนวเพลงออลเทอร์นาทิฟร็อก
ลิเกป่า

**ลิเกป่า** หรือ **ลิเกรำมะนา** หรือ **ลิเกบก** หรือ **แขกแดง** เป็นการละเล่นพื้นเมืองของชาวปักษ์ใต้ของไทย ลิเกป่านิยมแถบจังหวัดพัทลุง จังหวัดกระบี่ จังหวัดตรัง จังหวัดนครศรีธรรมราช จังหวัดสงขลา จังหวัดสตูล ใช้เครื่องดนตรีประกอบด้วย กลองรำมะนา หรือ โทน 2 - 3 ใบ ฉิ่ง ปี่ ฉิ่ง 1 คู่ กรับ 1 คู่ บางคณะอาจจะมีโหม่ง และทับด้วย ลิเกป่ามีนายโรงเช่นเดียวกับหนังตะลุง และมโนราห์ และโร สำหรับการแสดงก็คล้ายกับโรงมโนราห์ ผู้แสดงลิเกป่า คณะหนึ่งมีประมาณ 6 - 8 คน ถ้ารวมลูกคู่ด้วยก็จะมีจำนวนคนพอ ๆ กับมโนราห์หนึ่งคณะ การแสดงจะเริ่มด้วยการโหมโรง “เกริ่นวง” ต่อจากเกริ่นวงแขกขาวกับแขกแดงจะออกมาเต้นและร้องประกอบ โดยลูกคู่จะรับไปด้วย หลังจากนั้นจะมีผู้ออกมาบอกเรื่อง แล้วก็จะเริ่มแสดงเลย

## อ้างอิง

* ลิเกป่า โดยสำนักงานวัฒนธรรมจังหวัดระนอง

ป่า
หมวดหมู่:การละเล่นพื้นเมือง
หมวดหมู่:ศิลปะการแสดงไทย
โรงภาพยนตร์เฮาส์

[thumb|โรงภาพยนตร์เฮาส์ ที่[สามย่านมิตรทาวน์]]
**โรงภาพยนตร์เฮาส์ สามย่าน** หรือโรงภาพยนตร์เฮาส์ เป็นโรงภาพยนตร์แห่งหนึ่งของไทย เปิดให้บริการครั้งแรกเมื่อวันที่ 9 กรกฎาคม 2547 ในย่านบันเทิงอาร์ซีเอ ซึ่งอยู่ในพื้นที่เดียวกับโรงภาพยนตร์ ยูเอ็มจี อาร์ซีเอ บนอาคารชั้น 3 ซึ่งเคยเป็นโรง UMG 4 และ 5 มีอยู่ 2 โรง ซึ่งโรงใหญ่จุประมาณ 200 ที่นั่ง ส่วนโรงเล็กมีเก้าอี้ประมาณ 140 ตัว ภายในบริเวณยังมีพื้นที่สำหรับการสัมมนา หรือ เวิร์กช็อป รวมถึงการแสดงผลงานทางศิลปะ เพื่อให้นักเรียน นักศึกษา สามารถมาจัดแสดง ก่อตั้งโดย ยุทธนา บุญอ้อม พงศ์นรินทร์ อุลิศ (เฮนรี จ๋อง) พรชัย วิริยะประภานนท์ (นรา)  และ ชมศจี เตชะรัตนประเสริฐ 

โรงภาพยนตร์เฮาส์ เน้นฉายภาพยนตร์ที่เข้าฉายแบบจำกัดโรง อย่างเช่นเรื่อง AMELIE, LOST IN TRANSLATION, SEA BISCUIT, NOT ONE LESS, MY BIG FAT GREEK WEDDING, HIGH FIDELITY ฯลฯ และในทุกๆ ปีจะมีการจัดเทศกาลภาพยนตร์ขึ้นมาปีละประมาณ 3 ครั้ง ซึ่งจะแบ่งเป็นหมวดหมู่ของหนัง อาทิ เทศกาลหนังแอนิเมชัน , เทศกาลหนังสยอง, เทศกาลหนังสารคดี เทศกาลภาพยนตร์สั้น เป็นต้น

ในปี พ.ศ. 2562 โรงภาพยนตร์เฮาส์ ได้ย้ายไปยังโครงการสามย่านมิตรทาวน์ บนชั้น 5 เปิดให้บริการเมื่อวันที่ 26 กันยายน 2562 โดยประกอบด้วยโรงภาพยนตร์ย่อย 3 โรง

## อ้างอิง

## แหล่งข้อมูลอื่น
* http://www.houserama.com/ 

หมวดหมู่:โรงภาพยนตร์ในประเทศไทย
หมวดหมู่:สิ่งก่อสร้างที่ย้ายที่ตั้งในประเทศไทย
สัทธรรมปฏิรูป

**สัทธรรมปฏิรูป** หมายถึง พระสัทธรรมเทียม พระสัทธรรมปลอม เมื่อพระสัทธรรม คือคำสอนของพระพุทธเจ้า เลือนหายไป

**ความเลือนหายแห่งพระสัทธรรม** หรือ **สัทธรรมปฏิรูป** เกิดขึ้นจากเหตุผล 5 ประการ  คือ พุทธบริษัท 4 (ภิกษุ ภิกษุณี อุบาสก อุบาสิกา)

# ไม่เคารพยำเกรงในพระศาสดา
# ไม่เคารพยำเกรงในพระธรรม
# ไม่เคารพยำเกรงในพระสงฆ์
# ไม่เคารพยำเกรงในสิกขา
# ไม่เคารพยำเกรงในสมาธิ

## อ้างอิง

* พระ​ไตรปิฎก​ ​เล่มที่​ ๑๖  ​พระสุตตันตปิฎก​ ​เล่มที่​ ๘ สังยุตตนิกาย​ ​นิทานวรรค ​สัทธรรมปฏิรูปกสูตร​ 
* พระ​ไตรปิฎก​ ​เล่มที่​ ๑๖  ​พระสุตตันตปิฎก​ ​เล่มที่​ ๘ สังยุตตนิกาย​ ​นิทานวรรค ​อาณิสูตร​

หมวดหมู่:คำศัพท์ศาสนาพุทธ
พงศ์นรินทร์ อุลิศ

**พงศ์นรินทร์ อุลิศ** (เฮนรี่ จ๋อง) จบการศึกษาจากโรงเรียนสวนกุหลาบวิทยาลัย และศึกษาต่อระดับอุดมศึกษาที่คณะนิเทศศาสตร์ จุฬาลงกรณ์มหาวิทยาลัย ภาควิชาวารสารสนเทศ เอกวิชา การหนังสือพิมพ์ รุ่น 25 เป็น กรรมการผู้จัดการใหญ คลื่น แคท เรดิโอ ผู้ปริหารโรงภาพยนตร์เฮาส์ สามย่านมิตรทาวน์ เป็นอดีตผู้บริหารคลื่นแฟต เรดิโอและอดีตนักจัดรายการ “หนังหน้าไมค์” ทางแฟตเรดิโอ  ยังมีผลงานการแสดงอย่าง รักแห่งสยาม หมากเตะรีเทิร์นส  

ปัจจุบันเป็นผู้บริหารคลื่นแคท เรดิโอ และ นักจัดรายการ "หนังหน้าแมว" ทางคลื่นดังกล่าวเช่นกัน

## อ้างอิง

## แหล่งข้อมูลอื่น
* 

หมวดหมู่:นักจัดรายการวิทยุ
หมวดหมู่:บุคคลในวงการภาพยนตร์ไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
นครลอนดอน

[thumb|[ธนาคารกลางอังกฤษ, ธนาคารกลางของสหราชอาณาจักร]]
**นครลอนดอน** () ในทางภูมิศาสตร์เป็นพื้นที่ตอนกลางของลอนดอน ประเทศอังกฤษ นครแห่งนี้ในอดีตเป็นหัวใจสำคัญของลอนดอน เขตแดนของตัวเมืองแทบจะไม่เปลี่ยนแปลงตั้งแต่ยุคกลาง ดังนั้นมันจึงเป็นส่วนเล็ก ๆ ในเกรเทอร์ลอนดอนซึ่งใหญ่กว่ามาก ในภาษาอังกฤษ นครลอนดอนถูกเรียกย่อ ๆ ว่า **เดอะซิที** (The City) หรือ **สแควร์ไมล์** (Square Mile) เนื่องจากพื้นที่ในนครแทบจะเท่ากับหนึ่งตารางไมล์ (สแควร์ไมล์ แปลว่า ตารางไมล์ ประมาณ 2.6 กม.²)

นครลอนดอนไม่ใช่หนึ่งใน 32 ลอนดอนโบโร มีฐานะเป็นมณฑลในประเทศอังกฤษ เทียบเท่ากับเกรเทอร์ลอนดอน เพียงแค่อยู่ในขอบเขตของเกรเทอร์ลอนดอนเท่านั้น จึงไม่ได้หมายความว่ามณฑลแห่งนี้จะเป็นหนึ่งในลอนดอนโบโร

ในยุคกลาง นครเต็มเป็นขอบเขตการขยายอย่างเต็มที่ของลอนดอน หลังจากนั้น ได้มีการแยกเขตเวสต์มินสเตอร์ออกมา ซึ่งต่อมากลายเป็นนครเวสต์มินสเตอร์ ขณะนี้คำว่า *ลอนดอน* ส่วนใหญ่หมายถึงบริเวณตัวเมืองที่ขยายออกแต่ยังเป็นส่วนหนึ่งของลอนดอน ซึ่งรวม 'นคร' ทั้งสองเอาไว้ด้วย นครหลวงลอนดอนยังคงเป็นส่วนหนึ่งของใจกลางเมืองลอนดอน ทุกวันนี้ นครลอนดอนเป็นศูนย์กลางทางการค้าขาย การลงทุน และธุรกิจ ซึ่งอยู่ในระดับเดียวกับนิวยอร์กซิตีในฐานะศูนย์กลางผู้นำของการลงทุนทั่วโลก  

นครถูกปกครองโดยบรรษัทนครลอนดอน หรือสหการนครลอนดอน () ที่มีความรับผิดชอบแปลก ๆ บางอย่างสำหรับหน่วยงานปกครองท้องถิ่น เช่น เป็นหน่วยงานตำรวจสำหรับนครหลวง นอกจากนี้มันยังมีความรับผิดชอบและการเป็นเจ้าของที่วางอยู่บนขอบเขตนครหลวง

คำขวัญภาษาละตินของนครลอนดอน คือ "*Domine dirige nos*" ซึ่งแปลเป็นภาษาไทยว่า "*พระเจ้าทรงนำทางพวกเรา*"

## อ้างอิง

## ดูเพิ่ม
* ลอนดอน (ทั้งหมด)
* เกรเทอร์ลอนดอน (*Greater London*)

## แหล่งข้อมูลอื่น
* นครลอนดอน
* พิพิธภัณฑ์ลอนดอน
* CityMayors.com โปรไฟล์ของคอร์เปอร์เรชั่น
* ลอนดอนที่ VisitTown.com 
* นักท่องเที่ยวลอนดอน 
* ซิตีผับ
* Londoogle.com  - กูเกิล แก้ไขโดยชุมชนลอนดอน

หมวดหมู่:ก่อตั้งในคริสต์ศตวรรษที่ 1
หมวดหมู่:ลอนดอน

หมวดหมู่:นครในสหราชอาณาจักร
หมวดหมู่:เทศมณฑลทางพิธีการของอังกฤษ
โรงแรมม่านรูด

thumb|โรงแรมม่านรูดแห่งหนึ่งในจังหวัดเชียงใหม่ โดยโรงแรมม่านรูดจะมีลักษณะเฉพาะตัวคือ มีม่านปิดไว้ด้านหน้าตรงบริเวณที่จอดรถ

**โรงแรมม่านรูด** เป็นโรงแรมรูปแบบหนึ่ง เปิดให้เข้าพักแบบชั่วคราว สำหรับผู้เดินทางไกล มีรูปแบบคล้ายกับโมเตล คืออยู่ใกล้ถนนใหญ่ มีที่จอดรถที่หน้าห้องพักแต่ละห้อง  ในประเทศไทยมีลักษณะพิเศษ คือ เมื่อนำรถเข้าจอด จะมีพนักงานเข้ามารูดม่านปิดให้เป็นสัดส่วน ซึ่งเป็นที่มาของชื่อ "ม่านรูด"

โรงแรมม่านรูดในประเทศไทย มักมีค่าเข้าพักไม่แพง และเป็นสถานที่ที่คู่รักบางคู่ใช้เป็นสถานที่ประกอบกิจกรรมทางเพศแบบไม่ค้างคืน เนื่องจากเป็นส่วนสัดและให้ความเป็นส่วนตัว บางแห่งอาจมีการค้าประเวณีด้วย

## อ้างอิง
* เว็บบอร์ด ASA 

## ดูเพิ่ม
* เลิฟโฮเทล - โรงแรมของญี่ปุ่นที่มีลักษณะคล้ายกับม่านรูดของเมืองไทย
* โมเตล

ม่านรูด
หมวดหมู่:อุตสาหกรรมทางเพศ
ชิโซไมโคไฟตา

** ชิโซไมโคไฟตา** () เป็นไฟลัมในอาณาจักรมอเนอรา สมาชิกที่เด่นคือแบคทีเรีย

## ลักษณะสำคัญ
* เซลล์เป็นชนิด โพคาริโอตเซลล์ (Prokariotic cell)
* เป็นสิ่งมีชีวิตเซลล์เดียว บางชนิดอยู่เป็นคู่ เป็นกลุ่ม เป็นสาย
* เซลล์ประกอบด้วยเยื่อหุ้มเซลล์และผนังเซลล์
* มีรูปร่าง 3 แบบ คือ รูปร่างกลม (Coccus) เป็นท่อน (Bacillus) และเป็นเกลียว (Spirillum)
* ส่วนใหญ่ดำรงชีพแบบภาวะมีการย่อยสลาย บางส่วนสังเคราะห์อาหารด้วยแสงเองได้ด้วยโครงสร้างที่มีอยู่เรียกว่า Bacteriochlorophyll
* มีการสืบพันธุ์แบบไม่อาศัยเพศโดยใช้วิธีการแบ่งเซลล์ออกเป็น2ส่วน หรือการแตกหน่อ หรือการหักสาย
* บางชนิดเมื่ออยู่ในภาวะแวดล้อมที่ไม่เหมาะสมจะสร้างเอนโดสปอร์

## อ้างอิง

หมวดหมู่:จุลชีววิทยา
รหัสยศาสตร์

**รหัสยศาสตร์** () หมายความว่า ความรู้เกี่ยวกับสิ่งเร้นลับ (knowledge of the hidden)

โดยทั่วไปในภาษาอังกฤษใช้คำนี้หมายถึง ความรู้เกี่ยวกับเรื่องเหนือธรรมศาสตร์ (paranormal) ซึ่งตรงกันข้ามกับเรื่องที่ชี้วัดได้ (measurable)  แม้ว่าบางทีคำนี้ใช้หมายถึง ความรู้ที่มีไว้สำหรับคนบางคน และฉะนั้นจึงเป็นความรู้ที่ต้องรักษาไว้ให้มิดชิด แต่สำหรับเหล่ารหัสยบุคคล (occultist) ส่วนใหญ่แล้ว คำนี้มีความหมายเพียงว่า การศึกษาสัจธรรมทางจิตวิญญาณที่ลึกซึ้งยิ่งกว่าเรื่องที่ใช้เหตุผลอธิบายได้เต็มร้อยหรือยิ่งกว่าสิ่งที่จับต้องทางกายภาพได้

อนึ่ง คำนี้ยังใช้เรียกคณะบุคคลหรือองค์การทางไสยศาสตร์ วิชาความรู้ที่บุคคลเหล่านั้นสั่งสอน ตลอดจนปรัชญาและวรรณกรรมที่เกี่ยวเนื่องกับเรื่องดังกล่าว

## อ้างอิง


หมวดหมู่:ความเชื่อ
หมวดหมู่:วิทยาศาสตร์เทียม
หมวดหมู่:คุยหลัทธิ
รายชื่อสถานีรถไฟฟ้าปารีส

บทความนี้เป็นรายชื่อสถานี**[[รถไฟฟ้าปารีส]]**ทั้ง 298 สถานี (382 ป้าย) สถานีที่ถูกปิดไปแล้วไม่ได้รวมอยู่ในที่นี่

## สาย 1

หมวดหมู่:การขนส่งสาธารณะในประเทศฝรั่งเศส
หมวดหมู่:สถานีรถไฟฟ้าปารีส
วาลดัส อาดัมกุส

thumb|วาลดัส อาดัมกุส
**วาลดัส อาดัมกุส** () เกิดเมื่อวันที่ 3 พฤศจิกายน ค.ศ. 1926) เคยดำรงตำแหน่งประธานาธิบดีลิทัวเนียมาแล้ว 1 สมัย ระหว่าง ค.ศ. 1998–2003 ต่อมาในการเลือกตั้งประธานาธิบดีเมื่อ ค.ศ. 2003 อาดัมกุสประสบความพ่ายแพ้ในการเลือกตั้งต่อรอลานดัส ปากซัส ในการเลือกตั้งประธานาธิบดีรอบที่สองเมื่อวันที่ 5 มกราคม ค.ศ. 2003

หมวดหมู่:บุคคลจากเกานัส
หมวดหมู่:นักการเมืองลิทัวเนีย
วารินทร์ สัจเดว

thumb|วารินทร์ สัจเดว
**วารินทร์ สัจเดว** เป็นผู้ประกาศข่าว, นักจัดรายการวิทยุ และนักแสดงชาวไทยเชื้อสายอินเดีย เกิดที่ย่านพาหุรัดในเกาะรัตนโกสินทร์ นับถือศาสนาฮินดู 

วารินทร์ สำเร็จการศึกษาจากโรงเรียนภารตวิทยาลัย ปริญญาตรีเศรษฐศาสตรบัณฑิต มหาวิทยาลัยธรรมศาสตร์ (เกียรตินิยมอันดับหนึ่ง), ปริญญาโท 2 สาขา คือ นิเทศศาสตรมหาบัณฑิต วิทยาลัยเอเมอร์สัน บอสตัน สหรัฐ (นักเรียนทุนฟุลไบรท์) และ บริหารธุรกิจมหาบัณฑิต จุฬาลงกรณ์มหาวิทยาลัย

เริ่มงานการเป็นสื่อมวลชนตั้งแต่ปี พ.ศ. 2538 ปัจจุบันเป็นผู้ประกาศข่าวทีเอ็นเอ็น 16

## การทำงาน
* ผู้ดำเนินรายการ ภาษาผ่านสื่อ ทาง Wisdom Radio FM. 105.0 MHz.ทุกวันจันทร์-ศุกร์ เวลา 09.00-10.00 น. 
* ผู้ดำเนินรายการ Entertainment News และ Movie Review (2007)
* ผู้ดำเนินรายการถนนนักลงทุน ช่อง 9 อ.ส.ม.ท. (1996-1997)
* ผู้ผลิตและดำเนินรายการ "สวัสดีอินเดีย" ทาง FM 98.75 We Radio (2006)
* ผู้แปลภาษาอังกฤษฉับพลันรายการ "นายกทักษิณคุยกับประชาชน" ทางสถานีวิทยุกระจายเสียงแห่งประเทศไทย
* DJ รายการเพลงสากล Love FM 94.5 (2005)
* DJ รายการเพลงสากล Soft 107 FM, วิทยุ อ.ส.ม.ท. (2001-2002)
* พิธีกรงานสังคมและธุรกิจ (สองภาษา) Rolex, Swarovski, LVMH, Oriental Hotel, การท่องเที่ยวฯ, กระทรวงพาณิชย์, การท่องเที่ยวนิวซีแลนด์, HP, Network Solutions, etc.
* นักแสดงเรื่อง "องคุลิมาล" (2003) โดยฟิล์มบางกอก รับบทเป็น "สังคารวะ"
* นักแสดงเรื่อง "The Adventure of Iron Pussy" หรือ "หัวใจทรนง" (2004) รับบทเป็น  "พี่อ๊อด"
* เป็นผู้ประกาศข่าว Radio Thailand English language service FM 88 (2011)
* เป็นผู้ประเทศข่าว TNN World Today ทางช่อง ทีเอ็นเอ็น 16 ปัจจุบัน

## อ้างอิง

หมวดหมู่:บุคคลจากเขตพระนคร
หมวดหมู่:ชาวไทยเชื้อสายอินเดีย
หมวดหมู่:ชาวไทยที่นับถือศาสนาฮินดู
หมวดหมู่:ผู้ประกาศข่าวช่อง 9-โมเดิร์นไนน์ทีวี
หมวดหมู่:ผู้ประกาศข่าวช่อง 11-เอ็นบีที-สทท.
หมวดหมู่:นักจัดรายการวิทยุ
หมวดหมู่:พิธีกรชาวไทย
หมวดหมู่:นักพากย์ชาวไทย
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
บัณฑิต กันตะบุตร

‎**[[ศาสตราจารย์]]บัณฑิต กันตะบุตร** (23 ตุลาคม พ.ศ. 2458 - 2 ธันวาคม พ.ศ. 2543) ผู้ซึ่งนำระบบคอมพิวเตอร์เข้ามาใช้ในประเทศไทยเป็นคนแรก และเป็นผู้ริเริ่มการสอนโปรแกรมคอมพิวเตอร์ในมหาวิทยาลัย เป็นบุตรของ อำมาตย์เอก พระยาราชวรัยการ และ คุณหญิง บุญรอด  ได้เกิดที่จังหวัดลำปาง เมื่อวันที่ 23 ตุลาคม 2458 หลังจากเรียนจบชั้นมัธยม 8 ที่โรงเรียนอัสสัมชัญกรุงเทพฯ ท่านเดินทางไปศึกษาต่อในประเทศฟิลิปปินส์ จนสำเร็จปริญญาตรี (B.S.) จาก Far Eastern University และ ปริญญาโท (M.S.) จาก The University of Philippines หลังจากนั้นท่านบินข้ามทวีป ไปศึกษาต่อ ณ.ประเทศสหรัฐอเมริกา ที่ มหาวิทยาลัยชิคาโก (University of Chicago) ได้รับปริญญา MBA เน้นหนักวิชาคณิตศาสตร์ และเศรษฐศาสตร์  

ระหว่างที่ศาสตราจารย์ บัณฑิต กันตะบุตร ดำรงตำแหน่งเป็นเลขาธิการสำนักงานสถิติแห่งชาติ (สสช.) พร้อม ๆ กับเป็นผู้ก่อตั้ง และหัวหน้าภาควิชาสถิติ จุฬาลงกรณ์มหาวิทยาลัย ท่านมองเห็นศักยภาพของเครื่องคอมพิวเตอร์ที่สามารถปฏิวัติการศึกษา และการพัฒนาประเทศไทย ท่านจึงได้หาเงินทุนสนับสนุนจากองค์กรระหว่างประเทศ และทรัพยากรอื่น ตลอดจนผู้เชี่ยวชาญจากแหล่งต่าง ๆ เพื่อจัดหา และติดตั้งระบบคอมพิวเตอร์สองระบบแรกของประเทศไทย คือ เครื่อง IBM 1620 ที่จุฬาลงกรณ์มหาวิทยาลัย และเครือ่ง IBM 1401 ที่สำนักงานสถิติแห่งชาติ ในเวลาไล่เลี่ยกัน ในปี พ.ศ. 2506 

สำหรับการสอนเขียนโปรแกรมคอมพิวเตอร์ ศาสตราจารย์บัณฑิต กันตะบุตร ได้จัดหลักสูตรสอนการเขียน Machine Language, Symbolic Language, FORTRAN และ COBOL เป็นแห่งแรกของประเทศ ที่ภาควิชาสถิติ จุฬาลงกรณ์มหาวิทยาลัย โดยใช้เครื่อง IBM 1620 ให้นิสิตใช้เรียน และใช้วิ่งโปรแกรมได้เต็มที่ ขณะเดียวกันก็ยังมีสถาบันการศึกษาต่าง ๆ มาขอใช้เครื่องคอมพิวเตอร์ดังกล่าว ทั้งเพื่อการเรียนการสอน และเพื่อการทำวิจัยมากกมาย กล่าวได้ว่า จากวิสัยทัศน์ที่ล้ำสมัยนี้ เป็นจุดเริ่มต้น ของการผลิตบุคลากรชั้นนำด้านไอที ให้กับประเทศ ซึ่งมีผลจนถึงทุกวันนี้ หลักสูตรคอมพิวเตอร์ที่ภาควิชาสถิตินี้ ยังเปิดโอกาสให้บุคคลภาคนอก เข้ารับการอบรมด้วย จึงเป็นแรงผลักดันสำคัญอย่างหนึ่ง ของการพัฒนาไอที และเศรษฐกิจของประเทศในช่วงเวลาต่อมา ส่วนเครื่อง IBM 1401 ที่ สสช. ก็ใช้ปฏิบัติงานด้านประมวลข้อมูลจำนวนมาก ๆ เช่นงานสำมโนประชากรเป็นต้น 
ศาสตราจารย์ บัณฑิต กันตะบุตร ยังเป็นผู้บุกเบิกด้านธุรกิจประกันภัย และประกันชีวิต โดยที่ท่านและภรรยา (อาจารย์ประภา กันตะบุตร) เป็นนักคณิตศาสตร์ประกันชีวิตรุ่นบุกเบิกของประเทศไทย 

ศาสตราจารย์ บัณฑิต กันตะบุตร ได้รับพระราชทานเครื่องราชอิสริยาภรณ์ และรางวัลมากมาย จากการรับใช้ชาติบ้านเมือง ล่าสุดท่านได้รับเครื่องราชอิสริยาภรณ์ ทุติยจุลจอมเกล้าวิเศษ ประถมาภรณ์มงกุฎไทย ทวิติยาภรณ์ช้างเผือก ท่านได้รับปริญญาดุษฎีบัณฑิตกิตติมศักดิ์ จากมหาวิทยาลัยสามสถาบันภายในประเทศ และได้รับ Professional Achievement Citation จากสมาคมศิษย์เก่าแห่งมหาวิทยาลัยชิคาโก ศาสตราจารย์ บัณฑิตกันตะบุตร ไดัรับยกย่องให้เป็น บิดาของวิชาสถิติ และเป็นผู้บุกเบิกด้านคอมพิวเตอร์ของประเทศไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* http://www.thaiall.com/article/bundit.htm

หมวดหมู่:ศาสตราจารย์
หมวดหมู่:นักวิชาการจากจังหวัดลำปาง
หมวดหมู่:ข้าราชการพลเรือนชาวไทย
หมวดหมู่:บุคคลจากคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:บุคคลจากโรงเรียนอัสสัมชัญ
หมวดหมู่:ศิษย์เก่าจากมหาวิทยาลัยชิคาโก
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเครื่องราชอิสริยาภรณ์ ท.ช.
วิทยาลัยควีนแมรี มหาวิทยาลัยลอนดอน

thumb|200px|ตราวิทยาลัย
**ควีนแมรี่ มหาวิทยาลัยลอนดอน** (Queen Mary University of London: QMUL ก่อตั้งขึ้นเมื่อปี ค.ศ. 1887 โดยเข้าเป็นหนึ่งในวิทยาลัยในเครือมหาวิทยาลัยลอนดอน ในปี ค.ศ. 1915 และเข้าเป็นหนึ่งในสมาชิก Russell Group ซึ่งเป็นกลุ่มมหาวิทยาลัยชั้นนำและมีความเป็นเลิศด้านการวิจัยของสหราชอาณาจักรในปี ค.ศ. 2012 

ควีนแมรี่ถูกจัดว่าเป็นหนึ่ง​ในวิทยาลัยที่ใหญ่ที่สุดในบรรดาเครือมหาวิทยาลัยลอนดอน มีจำนวนนักศึกษาที่ลงทะเบียนกว่า 20,000 คน ทั้งในระดับปริญญาตรี โท และเอก นับว่าเป็นหนึ่งในมหาวิทยาลัยที่มีการแข่งขันสูงในการรับสมัครเข้าเรียน อีกทั้งควีนแมรี่ยังเป็นวิทยาลัยแห่งเดียวในเครือมหาวิทยาลัยลอนดอนที่เป็น campus-based university ซึ่งมีพื้นที่สำหรับการเรียนการสอน ที่พัก ห้องสมุด ศูนย์อาหาร ฯลฯ ที่ตั้งอยู่ภายในบริเวณเดียวกัน

ควีนแมรี่ยังมีชื่อเสียงด้านวิชาการและผลงานการวิจัยสาขาต่างๆ อย่างกว้างขวางในสหราชอาณาจักร มีวิทยาเขตครอบคลุมทั้งในใจกลางและทางด้านตะวันออกของกรุงลอนดอน ประกอบด้วยวิทยาเขตหลักที่ย่าน Mile End วิทยาเขต Whitechapel ซึ่งเป็นที่ตั้งของ The Barts and The London School of Medicine and Dentistry, วิทยาเขต Lincoln's Inn Fields ซึ่งทำการเรียนการสอนด้านกฎหมายเป็นการเฉพาะ 

นอกเหนือจากนี้ ควีนแมรี่ถูกจัดอันดับโดย QS และ Times Higher Education ให้เป็นหนึ่งในมหาวิทยาลัยที่ดีที่สุดติดหนึ่งในร้อยอันดับแรกของมหาวิทยาลัยทั่วโลก

ข้อมูลเพิ่มเติม www.qmul.ac.uk

## บุคคลที่มีชื่อเสียง

ผู้ที่มีชื่อเสียงที่สำเร็จการศึกษาจากควีนแมรี่คอลเลจ มหาวิทยาลัยลอนดอน ด้านเศรษฐศาสตร์

* ศุภรัตน์ ควัฒน์กุล  อดีตปลัดกระทรวงการคลัง สำเร็จการศึกษาปริญญาตรีด้านเศรษฐศาสตร์ที่วิทยาลัยเศรษฐศาสตร์และรัฐศาสตร์แห่งลอนดอน (London School of Economics and Political Sciences) และปริญญาโทด้านเศรษฐศาสตร์ที่ควีนแมรี มหาวิทยาลัยลอนดอน (Queen Mary College, University of London)
* ธนไชย ไทยเจียมอารีย์ อดีตนักวิชาการคลัง กระทรวงการคลัง สำเร็จการศึกษาปริญญาตรีด้านเศรษฐศาสตร์ที่จุฬาลงกรณ์มหาวิทยาลัย ปริญญาโทด้านเศรษฐศาสตร์แรงงานและการจัดการทรัพยากรมนุษย์ที่จุฬาลงกรณ์มหาวิทยาลัย และปริญญาโทด้านเศรษฐศาสตร์ที่ควีนแมรี มหาวิทยาลัยลอนดอน (Queen Mary College, University of London)

## แหล่งข้อมูลอื่น
* เว็บไซต์ทางการของควีนแมรี มหาวิทยาลัยลอนดอน

ควีนแมรี่
ชูจิ เทรายามะ

**ชูจิ เทรายามะ** () (10 ธันวาคม ค.ศ. 1935 - 4 พฤษภาคม ค.ศ. 1983) เป็นศิลปินหัวก้าวหน้าชาวญี่ปุ่นที่มีผลงานโดดเด่นในช่วงคริสต์ศตวรรษ 1960’s – 1980’s แต่น่าเสียดายที่เขากลับไม่เป็นที่รู้จักในระดับนานาชาติเท่ากับผู้กำกับแหวกกระแสร่วมชาติอย่างโชเฮ อิมามูระ นางิสะ โอชิมะ ยาซูโซะ มาซูมูระ หรือแม้แต่เซจุง ซูซูกิ เขาเกิดเมื่อวันที่ 10 ธันวาคม ค.ศ. 1935 ณ จังหวัดอาโอโมริทางตอนเหนือของประเทศญี่ปุ่นและสูญเสียบิดาไปจากการเข้าร่วมรบในสงครามโลกครั้งที่สองเมื่ออายุได้เพียง 9 ขวบ ชูจิต้องอาศัยอยู่กับญาติที่เมืองมิซาวะ ในขณะที่มารดาของเขาต้องไปรับจ้างทำงานให้กับฐานทัพสหรัฐ ณ ต่างเมือง ที่เมืองมิซาวะนี้เองที่ชูจิต้องอาศัยพื้นที่ว่างหลังจอภาพยนตร์เป็นที่หลับนอน เปิดโอกาสให้เขาได้สัมผัสใกล้ชิดกับสื่อชนิดนี้มาตั้งแต่เด็กโดยปริยาย

เมื่ออายุได้ 19 ปี ชูจิ เทรายามะก็สามารถสอบเข้าเรียนด้านภาษาและวรรณคดีญี่ปุ่นที่มหาวิทยาลัยวาเซดะอันเลื่องชื่อได้ แต่น่าเสียดายที่เขาเกิดล้มป่วยด้วยโรคไตจึงไม่สามารถเรียนต่อให้จบ เขาจึงหันมาประกอบอาชีพเป็นนักเขียนมีผลงานบทกวี นิยาย บทความ บทวิจารณ์ตีพิมพ์ในสื่อต่าง ๆ มากมาย ปี ค.ศ. 1967 เขาได้ก่อตั้งคณะละครชื่อเท็นโจ ซาจิกิ (Tenjou Sajiki) ซึ่งเป็นคำแปลภาษาญี่ปุ่นของชื่อหนัง Les enfants du paradis (1945) กำกับโดยผู้กำกับฝรั่งเศส Marcel Carne ที่ชูจิ เทรายามะชื่นชอบ เขาและคณะได้เปิดการแสดงละครแนว avant-garde ชิ้นสำคัญหลาย ๆ เรื่องในช่วงปลายยุค 1960’s อาทิ ‘Bluebeard’, ‘Yes’ และ ‘The Crime of Fatso Oyama’

ในช่วงนี้เองที่ ชูจิ เทรายามะ เริ่มมีผลงานภาพยนตร์สั้นเรื่องแรกคือ Catology (ปัจจุบันหนังเรื่องนี้ได้หายสาบสูญไปแล้ว) ก่อนที่จะมีโอกาสกำกับหนังขนาดยาวสองเรื่องในปี 1971 นั่นคือ Emperor Tomato Ketchup และ Throw Away Your Books, Rally in the Streets ซึ่งทำให้ชื่อของเขาเป็นที่รู้จักกันในวงการหนังทดลองพันธุ์ระห่ำแห่งยุค 1970’s ในทันที หลังจากนั้น ชูจิ เทรายามะ ก็มีผลงานทั้งละครเวทีและภาพยนตร์ทดลองทั้งยาวและสั้นต่อเนื่องมาเรื่อย ๆ กระทั่งโรคไตของเขากำเริบขึ้นมาอีกครั้งและถึงแก่ชีวิตไปเมื่อวันที่ 4 พฤษภาคม ค.ศ. 1983

## แหล่งข้อมูลอื่น
* http://dkfilmhouse.blogspot.com/2008/03/bizarre-world-of-shuji-terayama.html
* http://www.imdb.com/name/nm0855446/

หมวดหมู่:ผู้กำกับภาพยนตร์ชาวญี่ปุ่น
หมวดหมู่:บุคคลจากจังหวัดอาโอโมริ
หมวดหมู่:นักแสดงญี่ปุ่น
พระเจ้าวิลเลียมที่ 2 แห่งอังกฤษ

**พระเจ้าวิลเลียมที่ 2 แห่งอังกฤษ** () (ราว ค.ศ. 1056 – 2 สิงหาคม ค.ศ. 1100) เป็นกษัตริย์แห่งอังกฤษและเป็นกษัตริย์องค์ที่สองของราชวงศ์นอร์มันตั้งแต่วันที่ 26 กันยายน ค.ศ. 1087 จนกระทั่งเสด็จสวรรคตในปี ค.ศ. 1100 โดยทรงมีพระราชอำนาจเหนือนอร์ม็องดีและมีอิทธิพลในสกอตแลนด์ แต่พระองค์ไม่ประสบความสำเร็จในการขยายการปกครองเข้าไปในเวลส์ พระองค์เป็นพระราชโอรสองค์ที่สามของพระเจ้าวิลเลียมที่ 1 แห่งอังกฤษหรือพระเจ้าวิลเลียมผู้พิชิตและมาทิลดาแห่งแฟลนเดิร์สพระองค์มักถูกเรียกว่าวิลเลียม รูฟัส (รูฟัสเป็นภาษาละตินแปลว่า "สีแดง") อาจเป็นเพราะพระวรกายของพระองค์มีสีแดงก่ำหรือเนื่องจากพระองค์มีเส้นพระเกศาสีแดงตั้งแต่ยังเยาว์

พระเจ้าวิลเลียมที่ 2 เป็นบุคคลที่มีอารมณ์ซับซ้อน พระองค์มิได้อภิเษกสมรสและไม่มีพระราชโอรสหรือพระราชธิดาทำให้พระองค์ไม่มีรัชทายาท ซึ่งทำให้นักประวัติศาสตร์คาดเดาว่าพระองค์เป็นพวกรักร่วมเพศหรือรักร่วมสองเพศ พระองค์สวรรคตหลังจากถูกลูกศรยิงขณะล่าสัตว์ในอุทยานหลวงนิวฟอเรสต์ภายใต้สถานการณ์ที่ยังคลุมเครือ เจ้าชายเฮนรี พระอนุชาของพระองค์สืบราชบัลลังก์อังกฤษเป็นพระเจ้าเฮนรีที่ 1 แห่งอังกฤษ

## เบื้องต้น
วันประสูติที่แน่นอนของพระองค์ไม่เป็นที่ทราบแต่สันนิษฐานกันว่าราวระหว่างปี ค.ศ. 1056 และปี ค.ศ. 1060 เป็นพระราชโอรสองค์ที่สามในพระราชโอรสสี่พระองค์ของดยุคแห่งนอร์ม็องดี เป็นพระอนุชาของโรเบิร์ต เคอธอส (Robert Curthose) เมื่อยังทรงพระเยาว์ทรงได้รับการศึกษาจากอัครบาทหลวงลองฟรองลองฟรอง (Lanfranc) อนาคตของพระองค์ดูเหมือนว่าจะได้เป็นขุนนางผู้มีอำนาจแต่มิใช่เป็นพระมหากษัตริย์เพราะเป็นพระราชโอรสองค์รอง แต่เมื่อริชาร์ดพระราชโอรสองค์ที่สองสิ้นพระชนม์ พระองค์ก็กลายเป็นผู้มีสิทธิในการสืบราชบัลลังก์ วิลเลียมเป็นพระราชโอรสองค์โปรดของพระราชบิดาและทรงขึ้นครองราชย์ต่อจากพระราชบิดาเมื่อเสด็จสวรรคต วิลเลียมและโรเบิร์ต เคอธอสพระเชษฐาองค์โตไม่ทรงถูกชะตากันเท่าใดนัก แต่ทั้งสองคนก็คืนดีกันหลังจากการพยายามโค่นราชบัลลังก์ในปี ค.ศ. 1091 โดยพระอนุชาองค์เล็กเฮนรี

ความสัมพันธ์ระหว่างพี่น้องทั้งสามองค์เป็นความสัมพันธ์ที่ไม่ค่อยดีนัก นักบันทึกประวัติศาสตร์ออร์เดอริค ไวทาลิส (Orderic Vitalis) กล่าวถึงเหตุการณ์ที่เกิดขึ้นระหว่างปี ค.ศ. 1077 และปี ค.ศ. 1078 ที่วิลเลียมและเฮนรีทรงรู้สึกเบื่อจากการโยนลูกเต๋าจึงตัดสินใจล้อพี่ชายโดยเทน้ำเสียจากระเบียงชั้นบนลงบนพระเศียรของโรเบิร์ตซึ่งทำให้โรเบิร์ตทรงรู้สึกมีความขายพระพักตร์และพิโรธ จึงเกิดการทะเลาะกันจนพระราชบิดาต้องทรงเข้าห้าม

## บรรณานุกรม

## อ้างอิง

## ดูเพิ่ม
* ราชอาณาจักรอังกฤษ

หมวดหมู่:บุคคลที่เกิดในคริสต์ทศวรรษ 1050
หมวดหมู่:พระมหากษัตริย์อังกฤษ
หมวดหมู่:ราชวงศ์นอร์มัน
หมวดหมู่:ชาวอังกฤษเชื้อสายฝรั่งเศส
หมวดหมู่:เสียชีวิตจากลูกธนู
สภาวิททัน

thumb|260px |พระเจ้าแผ่นดินแองโกล-แซ็กซอนและสภาขุนนาง (คริสต์ศตวรรษที่ 11)
**สภาวิททัน** () เป็นสถาบันทางการเมืองของแองโกล-แซ็กซอนอังกฤษซึ่งมีบทบาทระหว่างคริสต์ศตวรรษที่ 7 ถึง คริสต์ศตวรรษที่ 11

คำว่า “witenagemot” มาจากภาษาอังกฤษเก่าจากคำว่า “การพบปะของผู้อาวุโส” (“wita” คือ ผู้มีปัญญา หรือ ที่ปรึกษา (พหูพจน์ “witan”); “gemot” คือ การประชุม) ที่มาของสภาวิททันมาจากการประชุมของประเพณีของการปกครองของชนเผ่าในสมัยโบราณ ซึ่งต่อมามามีอำนาจและที่ดินมากขึ้น สมาชิกสภานอกจากจะเป็นผู้มีอำนาจและก็ยังรวมนักบวชอาวุโสและข้าราชสำนักของพระมหากษัตริย์ด้วย

## ดูเพิ่ม
* ประวัติศาสตร์อังกฤษ
* รัฐสภาแห่งอังกฤษ

หมวดหมู่:รัฐสภาอังกฤษ
อี โซ-ย็อน

**อี โซ-ย็อน** (; 2 กรกฎาคม พ.ศ. 2521 — ) เป็นนักบินอวกาศหญิงคนแรกของประเทศเกาหลีใต้ อี โซ-ย็อน นักศึกษาปริญญาผ่านการคัดเลือกจากผู้ที่สมัครทั้งหมดราว 36,000 คน โดยกระทรวงวิทยาศาสตร์เกาหลีใต้ ถูกส่งไปฝึกที่ศูนย์ฝึกการบินอวกาศกาการิน ประเทศรัสเซีย ตั้งแต่เดือนมีนาคม พ.ศ. 2550  และได้เดินทางไปกับยานอวกาศโซยูซของรัสเซีย เพื่อเดินทางไปยังสถานีอวกาศนานาชาติในเดือนเมษายน พ.ศ. 2551 ทำให้เกาหลีใต้เป็นประเทศที่ 36 ที่ส่งคนขึ้นไปบนอวกาศได้สำเร็จ

## อ้างอิง

## แหล่งข้อมูลอื่น

* ''Spacefacts'' biography of Yi So-yeon
* A series of interviews with Seoul Glow

หมวดหมู่:บุคคลจากควังจู
หมวดหมู่:ภารกิจอวกาศในปี พ.ศ. 2551
หมวดหมู่:วิศวกรชาวเกาหลีใต้
หมวดหมู่:นักบินอวกาศชาวเกาหลีใต้
หมวดหมู่:โครงการอวกาศเกาหลีใต้
หมวดหมู่:สถาบันวิจัยการบินและอวกาศเกาหลี
พระเจ้าเอ็ดเวิร์ดผู้อาวุโส

**พระเจ้าเอ็ดเวิร์ดผู้อาวุโส** (; ) เป็นพระเจ้าแผ่นดินราชวงศ์เวสเซ็กซ์ของราชอาณาจักรอังกฤษ ประสูติเมื่อคริสต์ทศวรรษ 870 และสวรรคตเมื่อวันที่ 17 กรกฎาคม ค.ศ. 924

พระเจ้าเอ็ดเวิร์ดผู้อาวุโสเสด็จพระราชสมภพเมื่อประมาณปี ค.ศ. 870 ที่เวสเซ็กซ์ ในประเทศอังกฤษ เป็นพระราชโอรสในพระเจ้าอัลเฟรดมหาราช และ เอลสวิธ ทรงเสกสมรสกับ เอ็กกวินน์, เอลฟ์เฟลด และ อีดกิฟู และทรงราชย์ระหว่างวันที่  26 ตุลาคม ค.ศ. 899 จนเสด็จสวรรคตเมื่อวันที่ 17 กรกฎาคม ค.ศ. 924 ที่ฟาร์นดัน ออน ดี, เชสเชอร์, ราชอาณาจักรอังกฤษ

## เอเธลลิง
ในบรรดาพระราชโอรสธิดาห้าพระองค์ที่เกิดแก่พระเจ้าอัลเฟรดและเอลสวิธที่รอดมาจนโต เอ็ดเวิร์ดเป็นพระราชโอรสองค์แรกและเป็นบุตรคนที่สอง พระนามที่ได้รับเป็นพระนามใหม่ในบรรดาผู้ปกครองในแซ็กซอนตะวันตก พระขนิษฐาและอนุชาต่างก็ได้รับพระนามตามพระราชบิดาหรือพระเจ้าแผ่นดินองค์ก่อนๆ พระนามของพระองค์อาจจะมาจาก “Eadburh” ซึ่งเป็นพระนามของพระอัยกีทางพระมารดาที่มีเชื้อสายเมอร์เซียและอาจจะมีความเกี่ยวดองกับพระเจ้าแผ่นดินเมอร์เซีย “Coenwulf of Mercia” และ “Ceolwulf I of Mercia” ก็เป็นได้  วันประสูติของพระองค์ไม่เป็นที่ทราบแน่นอนแต่สันนิษฐานกันว่าอาจจะราวคริสต์ทศวรรษ 870 และอาจจะระหว่างปี ค.ศ. 874 ถึงปี ค.ศ. 877

ใน “พระราชประวัติของพระเจ้าอัลเฟรด” แอสเซอร์บันทึกว่าเอ็ดเวิร์ดทรงได้รับการศึกษาภายในราชสำนักพร้อมกับพระขนิษฐาเอลฟริธ เคานท์เตสแห่งฟลานเดอร์ส (Ælfthryth, Countess of Flanders) พระขนิษฐาอีกพระองค์หนึ่งมีความตั้งใจที่จะใช้ชีวิตภายในศาสนามาตั้งแต่ยังทรงพระเยาว์อาจจะเป็นด้วยว่าพระสุขภาพพลานามัยไม่ค่อยแข็งแรง ต่อมาก็ได้เป็นเจ้าอาวาสที่ชาฟสบรี ส่วนพระอนุชาองค์เล็กสุด เอเธลเวียรด (Æthelweard) ทรงได้รับการศึกษาภายในราชสำนักเช่นกันโดยทรงเรียนภาษาละตินซึ่งแสดงว่าคงตั้งใจว่าจะบวช เอ็ดเวิร์ดและเอลฟริธเรียนภาษาอังกฤษเก่าพร้อมทั้งความรู้เกี่ยวกับราชสำนักซึ่งแอสเซอร์กล่าวว่าเป็นการศึกษาที่เหมาะสมกับการเป็นเจ้านาย

หลักฐานแรกที่กล่าวถึงเอ็ดเวิร์ดพบในหลักฐานที่เขียนในปี ค.ศ. 892 ที่เรียกพระองค์ว่า “filius regis” ที่หมายถึงพระโอรสของกษัตริย์ในเอกสารมอบที่ดินที่นอร์ธ นิวน์ตันใกล้พิวซีย์ในวิลท์เชอร์ให้แก่เอิร์ลเอเธลเฮลม (Æthelhelm) แม้ว่าเอ็ดเวิร์ดจะเป็นพระโอรสองค์โตของกษัตริย์แต่มิได้หมายความว่าจะทรงเป็นมกุฏราชกุมาร  จนกระทั่งคริสต์ทศวรรษ 890 ผู้ที่น่าจะได้สืบราชบัลลังก์ต่อจากพระเจ้าอัลเฟรดในขณะนั้นคือพระภาคิไนยของเอ็ดเวิร์ด เอเธลโวลด์แห่งเวสเซ็กส์ (Æthelwold of Wessex) และ  เอเธลเฮลม พระราชโอรสของเอเธล์เรดแห่งเวสเซ็กซ์ (Æthelred of Wessex) พระเชษฐาของพระเจ้าอัลเฟรดผู้เป็นกษัตริย์ก่อนพระองค์ เอเธลโวลด์และเอเธลเฮลมมีพระชนมายุแก่กว่าเอ็ดเวิร์ดราวสิบปี หลักฐานเกี่ยวกับเอเธลเฮลมหายไปราวคริสต์ทศวรรษ 890 คงจะเป็นเพราะเสียชีวิต แต่ใบประกาศ (charter) จากช่วงเวลานั้นแสดงหลักฐานว่าเอเธลโวลด์เป็นพยานต่อหน้าเอ็ดเวิร์ด ซึ่งเชื่อกันว่าอาจจะเกี่ยวกับตำแหน่งฐานะของทั้งสองคน เมื่อกล่าวถึงความเหมาะสมในการขึ้นครองราชย์แล้วเอเธลโวลด์ก็มีภาษีดีกว่าเอ็ดเวิร์ดตรงที่ว่ามีอายุมากกว่าและมีประสบการณ์มากกว่า และขณะที่พระมเหสีของพระเจ้าอัลเฟรดมิได้ถูกเรียกว่าพระราชินีและไม่เคยได้รับการราชาภิเษก แต่พระมารดาของเอเธลโวลด์และเอเธลเฮลมถูกเรียกว่าพระราชินี

## อ้างอิง

## ดูเพิ่ม
* ราชอาณาจักรอังกฤษ

หมวดหมู่:พระมหากษัตริย์อังกฤษ
หมวดหมู่:บุคคลจากเทศมณฑลออกซฟอร์ดเชอร์
หมวดหมู่:ราชวงศ์เวสเซกซ์
หมวดหมู่:ชาวแองโกล-แซกซัน
หมวดหมู่:พระมหากษัตริย์ที่เสด็จสวรรคตในสงคราม
น้ำตกอ้ายเขียว

**น้ำตกอ้ายเขียว** หรือ **น้ำตกในเขียว** ต้นน้ำเกิดจากภูเขา"ไอ้เขียว"ซึ่งเป็นภูเขาลูกหนึ่งในเทือกเขานครศรีธรรมราช น้ำจาก น้ำตกนี้เป็นต้นกำเนิดคลองปากพะยิง ซึ่งไหลผ่าน ตำบลคีรี อำเภอพรหมคีรี แล้วไหลไปสู่อ่าวนครที่ปากน้ำปากพะยิง น้ำตกอ้ายเขียวเปิดให้นักท่องเที่ยวเข้าไป เมื่อวันที่ 1 มกราคม พ.ศ. 2524 ยังคงมีสภาพธรรมชาติและป่าไม้ค่อนข้างสมบูรณ์ น้ำตกมีน้ำมากและไหลแรง มีนักท่องเที่ยวจำนวนมากที่พากันมาเที่ยวโดยเฉพาะช่วงเทศกาลต่างๆ ภายในบริเวณน้ำตก ก็จะมีซุ้มไว้เป็นที่นั่งพักผ่อนของนักท่องเที่ยวหลายซุ้ม บริเวณที่จะเข้าน้ำตกก็จะมีร้านค้ามากมาย น้ำตกแห่งนี้ถือว่ามีความปลอดภัยมาก  มีแอ่งน้ำที่ไม่ลึกมากเหมาะสำหรับการเล่นน้ำของเด็กๆและมีทิวทัศน์ที่สวยงามมาก เหมาะสำหรับการถ่ายรูปไว้เป็นที่ระลึก.

## การเดินทาง
น้ำตกอ้ายเขียวหรือน้ำตกในเขียวตั้งอยู่ในตำบลทอนหงส์ อำเภอพรหมคีรีห่างจากตัวเมืองนครศรีธรรมราชไปทางตะวันตก ไปตามถนนสาย นคร-นบพิตำ (ทางหลวงหมายเลข 4016) ประมาณ 25 กิโลเมตร อยู่ห่างจากที่ว่าการอำเภอพรหมคีรีประมาณ 4 กิโลเมตร เมื่อเราเดินทางไปทางตะวันตกไปตามถนนสายนคร-นบพิตำ เมื่อถึงจะมีป้ายบอกทางว่า "ทางเข้าน้ำตกอ้ายเขียว" อยู่ทางซ้ายมือ ตามทางก็จะมีป้ายบอกทางน้ำตกตลอดทาง เมื่อไปถึงก็จะมีด่านจะเก็บเงินเพื่อบำรุงรักษาน้ำตก

## แหล่งข้อมูลอื่น
* เว็บไซต์ไทยทัวร์ 

อ้ายเขียว
หมวดหมู่:อำเภอพรหมคีรี
น้ำตกพรหมโลก

thumb|น้ำตกพรหมโลก
**น้ำตกพรหมโลก** เป็นส่วนหนึ่งของอุทยานแห่งชาติเขาหลวง ตั้งอยู่ในเขตตำบลพรหมโลก น้ำตกพรหมโลกจัดว่าเป็นน้ำตกขนาดใหญ่ที่มีลานหินกว้างและสวยงามแห่งหนึ่งในภาคใต้ มีต้นน้ำกำเนิดจากเทือกเขานครศรีธรรมราชไหลลงมาบนแผ่นหิน 3 หนาน (ชั้น) ไหลผ่านหมู่ไม้นานาพรรณริมเชิงเขา สร้างความชุ่มฉ่ำแก่ภูมิประเทศในแถบนั้นแล้วไหลไปเป็นคลองท่าแพและลงสู่อ่าวไทยที่ตำบลปากพูน การเดินทางใช้เส้นทางสายนครศรีธรรมราช-พรหมคีรี ถึงกิโลเมตรที่ 20 มีทางแยกซ้ายเข้าทางหลวง 4132 อีกประมาณ 5 กิโลเมตร ก็จะถึงตัวน้ำตก 

## การเดินทาง
การเดินทางใช้เส้นทางสายนครศรีธรรมราช-พรหมคีรี ถึงกิโลเมตรที่ 20 มีทางแยกซ้ายเข้าทางหลวง 4132 อีกประมาณ 5 กิโลเมตร ก็จะถึงตัวน้ำตก 

## แหล่งข้อมูลอื่น
* เว็บไซต์ไทยทัวร์

พรหมโลก
หมวดหมู่:อำเภอพรหมคีรี
เจ้าฟ้าชายวงศ์สว่าง มกุฎราชกุมารแห่งลาว

**สมเด็จเจ้าฟ้าชายมกุฎราชกุมารวงศ์สว่าง** ( ) *สมเด็จเจ้าฟ้าชายมงกุดลาชะกุมานวงสะหว่าง*; พระราชสมภพ: 27 กันยายน พ.ศ. 2474 – สวรรคต: เดือนพฤษภาคม พ.ศ. 2524) มกุฎราชกุมารแห่งราชอาณาจักรลาวพระองค์สุดท้าย เป็นพระราชโอรสในสมเด็จพระเจ้าศรีสว่างวัฒนา กับพระนางคำผูย เป็นผู้อ้างสิทธิในราชบัลลังก์ลาวถัดจากพระราชบิดา แต่หลังจากฝ่ายประเทศลาวยึดอำนาจสถาปนาสาธารณรัฐประชาธิปไตยประชาชนลาว พระองค์ถูกจับไปเข้าค่ายสัมมนาที่เมืองเวียงไซ แขวงหัวพัน และคาดว่าพระองค์จะประชวรเสด็จสวรรคตในศูนย์สัมมนาหมายเลข 5 ก่อนพระนางคำผุย และพระเจ้ามหาชีวิตที่ถูกกุมขังอยู่ที่เดียวกัน ทั้งนี้รัฐบาลลาวไม่เคยเปิดเผยเรื่องการสวรรคตและสถานที่คุมขังเลยและถือว่าเป็นความลับของชาติด้วย

## เครื่องราชอิสริยาภรณ์

## พงศาวลี




## เชิงอรรถ


## อ้างอิง

หมวดหมู่:ผู้อ้างสิทธิในราชบัลลังก์

## แหล่งข้อมูลอื่น
* 
*Laos – "seminar Camps" And The Death Of King Savang Vatthana 
*Photographs of Royal Family of Laos

หมวดหมู่:ราชวงศ์ลาว
หมวดหมู่:มกุฎราชกุมารแห่งลาว
หมวดหมู่:ชาวลาวที่ถูกลอบสังหาร
วงศ์สว่าง
หมวดหมู่:ผู้ได้รับเหรียญรัตนาภรณ์ ภ.ป.ร.1
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
หมวดหมู่:บุตรของนายกรัฐมนตรีลาว
หมวดหมู่:ราชวงศ์ล้านช้างร่มขาว
แอนน์ ไฮด์

**แอนน์ ไฮด์** () (22 มีนาคม ค.ศ. 1638 —31 มีนาคม ค.ศ. 1671) เป็นธิดาของ เอ็ดเวิร์ด ไฮด์ เอิร์ลแห่งแคลเร็นดอนที่ 1 และ ฟรานซ ไฮด์ เคานทเตสแห่งแคลเร็นดอน แอนน์ ไฮด์เป็นพระชายาพระองค์แรกของเจ้าชายเจมส์ ดยุกแห่งยอร์กผู้ต่อมาขึ้นครองราชบัลลังก์อังกฤษเป็นสมเด็จพระเจ้าเจมส์ที่ 2 แห่งอังกฤษ และเป็นพระมารดาของสมเด็จพระราชินีนาถแมรีที่ 2 แห่งอังกฤษ และ สมเด็จพระราชินีนาถแอนน์แห่งบริเตนใหญ่

## ดูเพิ่ม
* สมเด็จพระเจ้าเจมส์ที่ 2 แห่งอังกฤษ
* สมเด็จพระราชินีนาถแมรีที่ 2 แห่งอังกฤษ 
* สมเด็จพระราชินีนาถแอนน์แห่งบริเตนใหญ่

หมวดหมู่:บุคคลที่เกิดในปี พ.ศ. 2181
ฮได์
หมวดหมู่:คริสต์ศาสนิกชนนิกายโรมันคาทอลิกชาวอังกฤษ
หมวดหมู่:เสียชีวิตจากการคลอดบุตร
อูโก ราฟาเอล โซโต

**อูโก ราฟาเอล โซโต** () นักมวยสากลชาวอาร์เจนตินา เกิดเมื่อ 16 สิงหาคม พ.ศ. 2510 ที่เมืองกาตามาร์กา สถิติการชก 69 ครั้ง ชนะ 55 (น็อก 37) เสมอ 2 แพ้ 10

## เกียรติประวัติ

* แชมป์อาร์เจนตินารุ่นฟลายเวท (2533 - 2535)
* แชมป์อเมริกาใต้รุ่นฟลายเวท
** ชิง 27 ตุลาคม 2534 ชนะน็อก ลุยส์ ปาเรเดส ยก 2 ที่ชิลี
** ป้องกันแชมป์ครั้งที่ 1, 26 เมษายน 2534 ชนะน็อก เกลาเดมีร์ ดิอัซ การ์วัลโฮ ยก 6 ที่อาร์เจนตินา
** ป้องกันแชมป์ครั้งที่ 2, 25 พฤษภาคม 2535 ชนะคะแนน อาเดรียน คริสเตียน โอชัว ที่อาร์เจนตินา
** ป้องกันแชมป์ครั้งที่ 3, 13 สิงหาคม 2536 ชนะน็อก เอนรี กาซาร์รูบิอา ยก 3 ที่อาร์เจนตินา
** ป้องกันแชมป์ครั้งที่ 4, 22 ตุลาคม 2536 ชนะน็อก ลุยส์ อาเบลาร์โด ยก 2 ที่อาร์เจนตินา
** 2535 สละแชมป์
* แชมป์เงา IBF รุ่นจูเนียร์แบนตัมเวท
** ชิง 29 มิถุนายน 2539 ชนะน็อก วิลเลียม โลเปซ ยก 11 ที่อาร์เจนตินา
** สละแชมป์
* แชมป์โลก WBA รุ่นฟลายเวท
** ชิง 29 พฤษภาคม 2541 ชนะคะแนน โฮเซ โบนิยา ที่สหรัฐ
** เสียแชมป์ 13 มีนาคม 2542 แพ้น็อก เลโอ กาเมซ ยก 3 ที่สหรัฐ
* แชมป์อเมริกาใต้รุ่นแบนตัมเวท
** ชิง 7 มีนาคม 2541 ชนะน็อก เปโดร ฆาบิเอร์ ตอร์เรส ยก 4 ที่อาร์เจนตินา
** สละแชมป์
* แชมป์อาร์เจนตินารุ่นจูเนียร์แบนตัมเวท (2545)
* แชมป์ WBO Latino รุ่นแบนตัมเวท
** ชิง 31 มกราคม 2546 ชนะน็อก เฟลีเซียโน ดารีโอ อาซัวกา เลเดซมา ยก 10 ที่อาร์เจนตินา
** สละแชมป์
* แชมป์อาร์เจนตินารุ่นแบนตัมเวท (2546)
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBC รุ่นฟลายเวท เมื่อ 1 สิงหาคม 2537 แพ้น็อก ยูริ อาร์บาชาค็อฟ ยก 8 ที่ญี่ปุ่น
** ชิงแชมป์โลก WBO รุ่นจูเนียร์แบนตัมเวท เมื่อ 17 สิงหาคม 2539 แพ้คะแนน จอห์นนี่ ทาเปีย ที่สหรัฐ
** ชิงแชมป์โลก WBF รุ่นจูเนียร์แบนตัมเวท เมื่อ 24 มิถุนายน 2540 แพ้น็อก แซมซั่น กระทิงแดงยิม ยก 6 ที่ชัยภูมิ

## อ้างอิง

* สถิติการชก boxrec.com 

หมวดหมู่:แชมป์เงา IBF
หมวดหมู่:แชมป์โลก WBA
หมวดหมู่:นักมวยสากลชาวอาร์เจนตินา
หมวดหมู่:บุคคลจากรัฐกาตามาร์กา
โฮซูเอ กามาโช

**โฮซูเอ กามาโช ซานเตียโก** () นักมวยสากลชาวปวยร์โตรีโก เกิดเมื่อ 31 มกราคม พ.ศ. 2512 ที่ เมืองไกวนาโบ  สถิติการชก 25 ครั้ง ชนะ 16 (น็อค 6) แพ้ 9 

## เกียรติประวัติ

* แชมป์ปวยร์โตรีโกรุ่นฟลายเวท (2534 – 2535)
* แชมป์โลก WBO รุ่นจูเนียร์ฟลายเวท
** ชิง 31 กรกฎาคม 2535 ชนะน็อค เอ็ด บัลเลโย ยก 6 ที่ ปวยร์โตรีโก
** ป้องกันแชมป์ครั้งที่ 1, 2 กุมภาพันธ์ 2537 ชนะคะแนน พอล เวียร์ ที่ อังกฤษ
** เสียแชมป์ 15 กรกฎาคม 2537 แพ้คะแนน ไมเคิล คาร์บาฮาล ที่ สหรัฐ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBU รุ่นไลท์ฟลายเวท เมื่อ 27 มกราคม 2539 แพ้น็อค หนึ่งเดียว ศักดิ์จารุพร ยก 9 ที่ ชลบุรี
** ชิงแชมป์ WBA Fedelatin รุ่นฟลายเวทเมื่อ 23 มีนาคม 2539 แพ้น็อค ฮิลเบร์โต กอนซาเลซ ยก 5 ที่ สหรัฐ
** ชิงแชมป์เฉพาะกาล WBA รุ่นซูเปอร์ฟลายเวท เมื่อ 29 พฤษภาคม 2542 แพ้น็อค เลโอ กาเมซ ยก 8 ที่ ปวยร์โตรีโก
** ชิงแชมป์ NABF รุ่นฟลายเวทเมื่อ 19 พฤษภาคม 2544 แพ้น็อค เกอร์สัน กูเอร์เรโร ยก 1 ที่ สหรัฐ
** ชิงแชมป์ WBC CABOFE รุ่นไลท์ฟลายเวท เมื่อ 25 พฤษภาคม 2545 แพ้คะแนน มิเกล เดล บัลเย ที่ ปวยร์โตรีโก

## อ้างอิง

* สถิติการชก boxrec.com 
  
หมวดหมู่:นักมวยสากลชาวปวยร์โตรีโก
หมวดหมู่:แชมป์โลก WBO
พระกาลี

**กาลี** (; , , ISO: *Kālī*) หรือ **กาลิกา** (, , ISO: *Kālikā*) เป็นเทวีในศาสนาฮินดู ผู้นำของมหาวิทยา กลุ่มตันตรเทวีสิบองค์ซึ่งเป็นปางต่าง ๆ ของพระแม่ปารวตี

ปางดั้งเดิมของพระแม่กาลีคือเป็นผู้ทำลายล้างพลังชั่วร้าย และถือกันว่าพระนางเป็นศักติองค์ที่มีพลังอำนาจมากที่สุด นอกจากนี้ยังเป็นหนึ่งในสี่กาวลมรรค ตามธรรมเนียมตันตระของลัทธิไศวะ ความเชื่อพื้นฐานคือพระนางเป็นผู้ทำลายความชั่วร้ายและปกป้องผู้บริสุทธิ์ ในยุคถัด ๆ มา มีการเคารพบูชาพระแม่กาลีในสถานะต่าง ๆ ทั้งในฐานะเทวีสูงสุด, พระมารดาแห่งเอกภพ, อาทิศักติ หรือ อาทิปรศักติ ธรรมเนียมศักตะและตันตระบางธรรมเนียมบูชาพระนางเป็นความจริงสูงสุด ("พรหม") นอกจากนี้ยังถือว่าพระนางเป็นเทวดาผู้พิทักษ์บุคคลผู้ที่เข้าสู่โมกษะ (การหลุดพ้น) รูปเคารพทั่วไปของพระแม่กาลีมักแสดงพระนางกำลังยืนหรือร่ายรำอยู่บนร่างกายของพระศิวะ คู่ครองของพระนาง ซึ่งนอนอย่างสงบเสงี่ยมอยู่เบื้องใต้ มีการบูชาพระนางในบรรดาศาสนิกชนของศาสนาฮินดูทั้งในอินเดีย, เนปาล และหลายแห่งทั่วโลก

## ศัพทมูล
กาลี (**') เป็นรูปสตรีของคำว่า กาล (**') ซึ่งแปลว่า "เวลา" หรือ "ความเติมเต็มของเวลา") และอาจตีความได้ว่าเวลาในบริบทนี้หมายถึง "การเปลี่ยนแปลงนิรันดร์ของธรรมชาติ ซึ่งท้ายที่สุดจะนำพาทุกสิ่งไปสู่ความตาย" นามรองอื่น ๆ ที่ปรากฏ เช่น กาลราตริ (**'; "ค่ำคืนมืดมิด") และ กาลิกา (**'; "ผู้มีกายดำ")

คำพ้องรูปพ้องเสียง กาละ (**; เวลา) นั้นต่างกับ กาละ (สีดำ) โดยสิ้นเชิง แต่ต่อมาได้ถูกนำมาเกี่ยวกันผ่านศัพทมูลสมัยนิยม การนำมาเกี่ยวกันนี้พบปรากฏในความตอนหนึ่งในมหาภารตะ ซึ่งแทนภาพของตัวละครสตรีซึ่งทำหน้าที่ขนย้ายวิญญาณของนักรบที่ถูกสังหารและสัตว์ ด้วยชื่อ กาลีมาตา ("มารดาสีดำ") และ กาลี ซึ่งนักวิชาการ คอเบิร์น ระบุว่าสามารถอ่านคำนี้ได้ทั้งในรูปของวิสามานยนาม หรือในแง่ว่าเป็นคำอธิบายของ "ผู้ซึ่งมีสีน้ำเงินเข้ม" นอกจากนี้ กาละ ยังเป็นนามรองหนึ่งของพระศิวะ คู่ครองของพระแม่กาลีเช่นกัน

## อ้างอิง

หมวดหมู่:พระปารวตี
หมวดหมู่:เทพเจ้าฮินดู
หมวดหมู่:เทพแห่งความตาย
หมวดหมู่:เทวีในศาสนาฮินดู
อักซิสตอริก

**อักซิสตอริก** (, "แกนกลางอันเก่าแก่") เป็นแนวเส้นตรงของอนุสาวรีย์ ตึก และทางสัญจรขนาดใหญ่จากกลางกรุงปารีสไปยังทิศตะวันตก ยังเป็นที่รู้จักในชื่อ "วัวทรียงฟาล" (, "ทางแห่งชัยชนะ") และ "วัวรัวยาล" (, "ทางหลวง")

อักซิสตอริกได้เริ่มขึ้นเมื่อมีการสร้างช็องเซลีเซ ซึ่งออกแบบในคริสต์ศตวรรษที่ 17 เพื่อที่จะสร้างทัศนียภาพออกไปทางทิศตะวันตกและขยายถนนไปยังสวนและพระราชวังตุยเลอรี ในปัจจุบันสวนตุยเลอรี (Jardins des Tuileries) ยังมีถนนทางเดินขนาดกว้าง แม้ว่าพระราชวังจะถูกเผาทำลายไปในเหตุการณ์เทศบาลปารีสในปี พ.ศ. 2414 ก็ตาม

center|1000px

หมวดหมู่:การออกแบบชุมชนเมือง
หมวดหมู่:ตึกและสิ่งก่อสร้างในปารีส
อัครปุระ

**อัครปุระ** (; , จาก  'ยอด' +  'นคร') คือนิคมที่ส่วนยอดของนครกรีกโบราณนครหนึ่ง ๆ โดยเฉพาะอย่างยิ่งบนเนินปราสาทและบ่อยครั้งบนเนินที่มีด้านข้างสูงชันซึ่งได้รับเลือกให้เป็นที่ตั้งถิ่นฐานด้วยจุดประสงค์ด้านการป้องกันและความมั่นคงเป็นหลัก โดยทั่วไปศัพท์นี้ใช้เพื่อหมายถึงอัครปุระเอเธนส์ แต่นครกรีกทุกนครต่างมีอัครปุระเป็นของตนเอง อัครปุระใช้เป็นศูนย์กลางทางศาสนาและสถานที่สักการบูชา ป้อมปราการ และสถานที่ที่ซึ่งราชวงศ์และบุคคลสถานภาพสูงอยู่อาศัย อัครปุระกลายเป็นศูนย์กลางของนครต่าง ๆ ในสมัยโบราณคลาสสิก และทำหน้าที่เป็นศูนย์กลางสำคัญของชุมชนหนึ่ง ๆ อัครปุระที่มีชื่อเสียงบางแห่งได้กลายเป็นศูนย์กลางการท่องเที่ยวในปัจจุบัน หลายแห่งกลายเป็นแหล่งรายได้ให้แก่กรีซและเป็นตัวแทนของวิทยาการที่ยิ่งใหญ่บางประการในยุคสมัยดังกล่าว โดยเฉพาะอย่างยิ่งอัครปุระเอเธนส์ซึ่งเป็นศูนย์กลางสำคัญของการศึกษาค้นคว้าเกี่ยวกับกรีซโบราณตั้งแต่สมัยไมซีนีเป็นต้นมา

## อ้างอิง

หมวดหมู่:คำศัพท์โบราณคดี
หมวดหมู่:สถาปัตยกรรมกรีกโบราณ
หมวดหมู่:วัฒนธรรมกรีก
เขาแอทอส

**เขาแอทอส** (; ; ; ) เป็นภูเขา คาบสมุทร และเขตปกครองตนเองในภูมิภาคมาซิโดเนีย ประเทศกรีซ และเป็นที่ตั้งของอารามในศาสนาคริสต์นิกายอีสเทิร์นออร์ทอดอกซ์ 20 แห่ง ภายใต้อำนาจของอัครบิดรแห่งคอนสแตนติโนเปิล ในปัจจุบัน ชาวกรีกโดยทั่วไปมักเรียกเขาแอทอสว่า **ภูเขาศักดิ์สิทธิ์** ()

เขาแอทอสมีพื้นที่ขนาด 10 กม.x 48 กม. เริ่มมีนักพรตเข้ามาอาศัยอยู่ตั้งแต่สมัยจักรวรรดิไบแซนไทน์ ปัจจุบันมีนักพรตกว่า 2,000 รูป และเป็นที่เก็บศิลปะโบราณมากมาย มีกฎเหล็กที่บัญญัติเมื่อปี ค.ศ. 1045 ซึ่งอนุญาตให้เฉพาะชายที่บรรลุนิติภาวะและมีใบอนุญาตเท่านั้นที่จะเดินทางไปได้ รวมถึงห้ามนำสัตว์เพศเมียทุกชนิดเขามาด้วย

เขาแอทอสจัดเป็นมรดกโลกทั้งทางธรรมชาติและทางวัฒนธรรมตั้งแต่ปี พ.ศ. 2531

## อ้างอิง

## แหล่งข้อมูลอื่น
* 

แอทอส
หมวดหมู่:หน่วยการบริหารของประเทศกรีซ
หมวดหมู่:อารามคริสต์ในประเทศกรีซ
หมวดหมู่:แหล่งมรดกโลกในประเทศกรีซ
พ.ศ. 2577

**พุทธศักราช 2577** ตรงกับปีคริสต์ศักราช 2034 เป็นปีปกติสุรทินที่วันแรกเป็นวันอาทิตย์ตามปฏิทินเกรกอเรียน และเป็น

* ปีขาล ฉศก จุลศักราช 1396 (วันที่ 16 เมษายน เป็นวันเถลิงศก)

## เหตุการณ์
* 27 มิถุนายน - ครบรอบ 100 ปี แห่งการสถาปนาของมหาวิทยาลัยธรรมศาสตร์
* การแข่งขันฟุตบอลโลกครั้งที่ 25
* การเลือกตั้งสภาคองเกรสของสหรัฐอเมริกา

## วันสำคัญทางศาสนาและพิธีกรรม
พ.ศ. 2579

**พุทธศักราช 2579** ตรงกับปีคริสต์ศักราช 2036 เป็นปีอธิกสุรทินที่วันแรกเป็นวันอังคารตามปฏิทินเกรกอเรียน และเป็น

* ปีมะโรง อัฐศก จุลศักราช 1398 (วันที่ 16 เมษายน เป็นวันเถลิงศก)

## เหตุการณ์
* 20 มีนาคม - วันคล้ายวันพระบรมราชสมภพของพระบาทสมเด็จพระพุทธยอดฟ้าจุฬาโลกมหาราช ครบ 300 ปี
* การแข่งขันกีฬาโอลิมปิกฤดูร้อน 2036
* การเลือกตั้งประธานาธิบดีสหรัฐอเมริกา
* 13 ตุลาคม - วันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (วันนวมินทรมหาราช) ครบ 20 ปี 

## วันสำคัญทางศาสนาและพิธีกรรม
พ.ศ. 2580

**พุทธศักราช 2580** ตรงกับปีคริสต์ศักราช 2037 เป็นปีปกติสุรทินที่วันแรกเป็นวันพฤหัสบดีตามปฏิทินเกรกอเรียน

* ปีมะเส็ง นพศก จุลศักราช 1399 (วันที่ 16 เมษายน เป็นวันเถลิงศก)

## เหตุการณ์
* 22 มกราคม - วันสถาปนาเคเอฟซี
* 31 มีนาคม - วันคล้ายวันพระบรมราชสมภพของพระบาทสมเด็จพระนั่งเกล้าเจ้าอยู่หัว ครบ 250 ปี
* นาซาวางแผนว่าจะส่งมนุษย์ไปสำรวจดาวอังคารในปีนี้

## วันสำคัญทางศาสนาและพิธีกรรม
พ.ศ. 2581

**พุทธศักราช 2581** ตรงกับปีคริสต์ศักราช 2038 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน

* ปีมะเมีย สัมฤทธิศก จุลศักราช 1400 (วันที่ 16 เมษายน เป็นวันเถลิงศก)

## เหตุการณ์
* การแข่งขันฟุตบอลโลกครั้งที่ 26
* 19 มกราคม - เวลา 03:14:07 - เกิดปัญหา Y2K38 ในระบบคอมพิวเตอร์ เนื่องจากวันเวลานี้เป็นค่าที่มากที่สุดที่ Unix timestamp ขนาด 32 บิตจะเก็บได้ หากไม่มีการแก้ไขให้เป็น 64 บิต วินาทีถัดไปจะกลายเป็นวันที่ 13 ธันวาคม พ.ศ. 2444 (ค.ศ. 1901) เวลา 20:45:52 แทน ซึ่งส่งผลให้การคำนวณเกี่ยวกับวันเวลาผิดพลาด ซอฟต์แวร์หยุดทำงาน
* 6 กันยายน - วันคล้ายวันพระราชสมภพของกรมพระราชวังบวรวิไชยชาญ ครบ 200 ปี
* 2 พฤศจิกายน - การเลือกตั้งสภาคองเกรสของสหรัฐอเมริกา
* 26 ธันวาคม - สุริยุปราคาเต็มดวงที่ออสเตรเลียและนิวซีแลนด์

thumb|left|400px|ภาพตัวอย่างแสดงปัญหา Y2K38 ในระบบเวลา

## วันสำคัญทางศาสนาและพิธีกรรม
* 25 เมษายน - วันอีสเตอร์
พ.ศ. 2582

**พุทธศักราช 2582** ตรงกับปีคริสต์ศักราช 2039 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน และเป็น

* ปีมะแม เอกศก จุลศักราช 1401 (วันที่ 16 เมษายน เป็นวันเถลิงศก)

## เหตุการณ์
* 7 พฤศจิกายน - ดาวพุธผ่านหน้าดวงอาทิตย์

## วันสำคัญทางศาสนาและพิธีกรรม
พ.ศ. 2583

**พุทธศักราช 2583** ตรงกับปีคริสต์ศักราช 2040 เป็นปีอธิกสุรทินที่วันแรกเป็นวันอาทิตย์ตามปฏิทินเกรกอเรียน และเป็น

* ปีวอก โทศก จุลศักราช 1402 (วันที่ 16 เมษายน เป็นวันเถลิงศก)

## เหตุการณ์
* 16 เมษายน - วันคล้ายวันพระบรมราชสมภพ สมเด็จพระราชินีนาถมาร์เกรเธอที่ 2 แห่งเดนมาร์ก ครบ 100 พรรษา
* 10 มิถุนายน - วันสถาปนาเลย์
* 6 พฤศจิกายน - การเลือกตั้งประธานาธิบดีสหรัฐอเมริกา
* 11 ธันวาคม - วันคล้ายวันประสูติของสมเด็จพระมหาสมณเจ้า กรมพระปรมานุชิตชิโนรส ครบ 250 ปี

## วันสำคัญทางศาสนาและพิธีกรรม
พ.ศ. 2585

**พุทธศักราช 2585** ตรงกับปีคริสต์ศักราช 2042 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น

* ปีจอ จัตวาศก จุลศักราช 1404 (วันที่ 16 เมษายน เป็นวันเถลิงศก)

## เหตุการณ์
*1 มกราคม - วันคล้ายวันพระราชสมภพ สมเด็จพระมหิตลาธิเบศร อดุลยเดชวิกรม พระบรมราชชนก ครบ 150 ปี
*1 พฤศจิกายน - วันสถาปนาเป๊ปซี่โค
*4 พฤศจิกายน - การเลือกตั้งสภาคองเกรสของสหรัฐอเมริกา

## วันสำคัญทางศาสนาและพิธีกรรม
พ.ศ. 2586

**พุทธศักราช 2586** ตรงกับปีคริสต์ศักราช 2043 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน และเป็น

* ปีกุน เบญจศก จุลศักราช 1405 (วันที่ 17 เมษายน เป็นวันเถลิงศก)

## เหตุการณ์
*8 พฤศจิกายน - วันคล้ายวันพระบรมราชสมภพ พระบาทสมเด็จพระปกเกล้าเจ้าอยู่หัว ครบ 150 ปี
*มีการคาดการณ์ว่าสหรัฐอเมริกาจะมีประชากรถึง 400 ล้านคน ในปีนี้

## วันสำคัญทางศาสนาและพิธีกรรม